Rikunarita-ORG/Wikinium huggingface dataset:
# செருபோகுரோவாசிய மொழி

| செருபோகுரோவாசியம் |
| --- |
| *srpskohrvatski, hrvatskosrpski* српскохрватски, хрватскосрпски |
| நாடு(கள்) |  செர்பியா  குரோவாசியா  பொசுனியா எர்செகோவினா  மொண்டெனேகுரோ  கொசோவோ a |
| பிராந்தியம் | மேற்கு பால்கன் |
| தாய் மொழியாகப் பேசுபவர்கள் | 15 மில்லியன்  (*date missing*) |
| மொழிக் குடும்பம் | இந்திய-ஐரோப்பியம்
* பால்ட்டோ-சிலாவியம்
	+ சிலாவியம்
		- தெற்கு
			* மேற்கு
				+ **செருபோகுரோவாசியம்**
 |
| Standard forms | செருபியம்
குரோசியம்
பாசுனியம்
மான்டனீகிரின்
பொது செருபோ-குரோசியம் (வழக்கற்றது)
 |
| பேச்சு வழக்கு | சக்காவியம்
கச்காவியம்
இசுட்டொக்காவியம் (பொது)
தோர்லாக்கியம்

 |
| எழுத்துமுறை | இலத்தீன் எழுத்துக்கள் சிரில்லிய எழுத்துக்கள் |
| மொழிக் குறியீடுகள் |
| ISO 639-1 | sh (வழக்கொழிந்தது) |
| ISO 639-2 | scr, scc (வழக்கொழிந்தது) |
| ISO 639-3 | Variously: hbs — செருபோகுரோசியம் srp — செருபியம் hrv — குரோசியம் bos — பாசுனியம் |
|   பல்லின மக்களால் செருபோகுரோசியம் பேசப்படும் பகுதிகள்.

---

**Note:** a கொசோவோ விடுதலை பிணக்கில் உள்ளது, 2008 கொசோவோ விடுதலை அறிவிப்பு கட்டுரையைப் பார்க்கவும். |

**செருபோகுரோவாசிய மொழி** என்பது இந்திய-ஐரோப்பிய மொழிக் குடும்பத்தை சேர்ந்த தென் சிலாவிய மொழிகளுள் ஒன்று. இம்மொழி செருபியா, குரோவாசியா, பாசுனியாவும் எர்சகொவினாவும், மான்டினேகிரோ போன்ற நாடுகளின் முதன்மை மொழியாக உள்ளது. இம்மொழியை 15 மில்லியன் மக்கள் பேசுகின்றனர். பல வழக்கு மொழியான இதில் ஒன்றையொன்று புரிந்துகொள்ளக்கூடிய நான்கு வேறுபாடுகளைக் கொண்டது. இம்மொழி இலத்தீன் எழுத்துக்கள் மற்றும் சிரில்லிய எழுத்துக்களைக் கொண்டு எழுதப்படுகிறது.

இம்மொழி, யூகோசுலாவியா உருவாவதற்குப் பல பத்தாண்டுகள் முன்பே, 19 ஆம் நூற்றாண்டின் நடுப்பகுதியில் சீர்தரப்படுத்தப்பட்டது. தொடக்கத்தில் இருந்தே செருபியச் சீர்தரம், குரோசியச் சீர்தரம் என இரட்டைச் சீர்தரங்கள் காணப்பட்டன. செருபியரும், குரோசியரும் இரு வேறு மதங்களைப் பின்பற்றுபவர்கள். வரலாற்று அடிப்படையில், வெவ்வேறு பேரரசுகளுக்குள் அடங்கியிருந்தவர்கள். இசுட்டக்காவியக் கிளைமொழியின் கிழக்கு எர்சகோவினியத் துணை வழக்கை அடிப்படையாகக் கொண்டிருந்தாலும், சற்றே வேறுபட்ட இலக்கிய வடிவங்களைத் தமது சீர்தரங்களாகக் கொண்டிருந்தனர். விடுதலைக்குப் பின்னர், பொசுனியம், பொசுனியா-எர்சகொவினாவில் அலுவல் சீர்தரமாக்கப்பட்டது. மான்டனெகிரின் சீர்தரம் ஒன்றை உருவாக்குவதற்கும் முயற்சி செய்கின்றனர். இதனால், செருபோகுரோவாசியம் அவ்வப்பகுதிகளில், செருபியம், குரோசியம், பொசுனியம், மான்டனேகிரின் என இனப் பெயர்கள் இட்டு வழங்கப்படுகிறது. 20 ஆம் நூற்றாண்டில், செரிபோகுரோவாசியம் யூகோசுலாவிய இராச்சியத்தின் அலுவல் மொழியாகப் பயன்பட்டது. அப்போது இது "யூகோசுலாவியம்" எனப்பட்டது. பின்னர், யூகோசுலாவிய சோசலிசக் கூட்டாட்சிக் குடியரசின் அலுவல் மொழிகளுள் ஒன்றாக விளங்கியது. யூகோசுலாவியா கலைக்கப்பட்ட பின்னர், மொழி தொடர்பான மனப்போக்கில் மாற்றம் ஏற்பட்டு, இன, அரசியல் அடிப்படைகளில் மொழி பிரிவடைந்தது.

## மேற்கோள்கள்
# அசையாக்கரடி

பிராடிபொடிடீ குடும்பத்தைச் சேர்ந்த மூவிரல் அசையாக் கரடி.மூன்று விரல்களும் கூரிய உகிர்களும் படத்தில் காணலாம்
மெகலோனிசிடீ குடும்பத்தைச் சேர்ந்த இருவிரல் அசையாக்கரடி
**வன்மக்கரடி** (*sloth*) தென் அமெரிக்காவிலே வாழும் இரவிலே இரைதேடும் ஒரு விலங்கு. இது ஒரு தாவர உண்ணி என்றும், பூச்சி, பல்லி முத்லியவற்றையும் உண்ணும் என்பதால் அனைத்துண்ணி விலங்கு என்றும் கூறப்படுகின்றது. இது நெடுநேரம் அசையாமலே இருக்கும் என்பதாலும், மிக மிக மெதுவாகவே நகரும் என்பதாலும் இதனை "அசையா"க் கரடி என்கிறோம். இதன்
உடல் இயக்கமும் மிக மிக மெள்ளவே நடக்கும். இதன் வயிறு மிக மிக மெள்ளத் தான் இயங்கும். உண்ட உணவு செரிக்க ஒரு மாதம் கூட செல்லும். அதன் அசையாத்தன்மை காரணமாக எளிதில் வேட்டையாடப்படக் கூடிய வாய்ப்பு இருப்பதால் மரத்திலேயே இது வசிக்கும். இவை விட்டை போட மட்டுமே, வாரத்துக்கு ஒருமுறை மரத்தில் இருந்து தரையிறங்கும். அதுவும் குறிப்பிட்ட இடத்தில்தான் விட்டை போடும். “இரையுண்ணிகளால் வேட்டையாடப்படும் ஆபத்து இருந்தும் விட்டை போட மட்டும் தரையிறங்குவதன் காரணம் தெரியவில்லை. யாருக்கும் தெரியாத ஒரு புதிர் இது. ஒரு ஆண் அசையாக்கரடி ஒரேயொரு பெண் கரடியுடன் தான் உறவாடி இருக்கும் என்பர்.

உலகில் இன்றுள்ள அசையாக்கரடிகள் இரு வெவ்வேறு குடும்பத்தைச் சேர்ந்த 6 இனங்களாக உள்ளன. மெதுவாக நகரும் மூன்று விரல்கள் கொண்ட *பிராடிபொடிடீ* (Bradypodidae) குடும்பத்தைச் சேர்ந்த மூவிரல் அசையாக்கரடி உள்ளது ஒரு குடும்பம் ஆகும். மற்றது இருவிரல் அசையாக்கரடி உள்ள *மெகலோனிசிடீ* (Megalonychidae) குடும்பம் ஆகும். மூவிரல் அசையாக்கரடியைன் விட இருவிரல் அசையாக்கரடி சற்றே பெரிதாகவும், சற்றே விரைவாகவும் நகரும், ஆனால் இவ் இரண்டு குடும்பங்களுக்கும் இடையே நெருங்கிய தொடர்பு இல்லை. இவ்விரு வகை அசையாக்கரடிகளும் நடு அமெரிக்காவிலும் தென் அமெரிக்காவிலும் ஒரே காடுகளில்தான் வாழ்கின்றன.

அண்மைக் காலம் வரை அசையாக் கரடிகள் ஒரு நாளைக்கு 16 மணிநேரம் உறங்குகின்றன என்று அறிவியல் அறிஞர்கள் கணித்து இருந்தனர். இவ்வாய்வு உயிர்க்காட்சியகங்களில் பிடித்து வைத்து வளர்க்கும் விலங்குகளை ஆய்ந்ததின் பயனாக அறியப்பட்டது. ஆனால் அண்மையில், உறக்கத்தை அளக்கும் கருவிகளைக்கொண்டு அறிவியலாளர்கள் ஆய்ந்ததில், காட்டில் வாழும் பழுப்பு கழுத்துள்ள மூவிரல் அசையாக்கரடிகள் சராசரியாக ஒரு நாளைக்கு 9.6 மணிநேரம்தான் உறங்குகின்றன என்று கண்டறிந்துள்ளார்கள்

## மேற்கோள்களும் அடிக்குறிப்புகளும்
# பச்சைப்பாசித் தொகுதி

| பச்சைப்பாசிகள் |
| --- |
|  |
| Green algal diversity. From top left corner: *Picocystis* (Picocystophyceae), *Acetabularia* (Ulvophyceae), *Botryococcus* (Trebouxiophyceae), *Volvox* (Chlorophyceae), *Klebsormidium* (Klebsormidiophyceae), *Chara* (Charophyceae), *Spirogyra* and *Micrasterias* (Zygnematophyceae) |
| Scientific classification |
| *உயிரிக்கிளை*: | [[முற்கால கனிகத்தாவரம்]] |
| (வகைப்படுத்தா): | [[பசுந்தாவரக் கிளை]] |
| Groups included |
| * பிராசினோடெர்மோபைட்டா
* குளோரோபைட்டா
* Mesostigmatophyceae
* Klebsormidiophyceae
* Chlorokybophyceae
* Coleochaetophyceae
* Charophyceae
* Zygnematophyceae
* Phragmoplastophyta
* *Streptofilum*
 |
| Cladistically included but traditionally excluded taxa |
| * நிலத்தாவரங்கள்
 |

**பச்சை பாசி**களின் (*green algae*) தொகுதியிலுள்ளவை, ஒளிச்சேர்க்கை மூலம் தங்களுக்குத் தேவையான உணவைத் தயாரித்துக் கொள்ளும், நீர்வாழ் தாவரங்களில் ஒன்றாகும். இவை 'குளோரோஃபைட்டா' (Chlorophyta), நன்னீர் பச்சைப்பாசித் தொகுதி (Charophyta) ஆகிய பிரிவுகளை உள்ளடக்கியவையாகும். நிலவாழ் தாவரங்களின் பரிணாம வளர்ச்சியின் அடிப்படையில், இந்தப் பச்சை பாசிகளில் இருந்தே தோன்றியதாகக் கருதப்படுகிறது.
மேலும், ஒட்டுமொத்தமாக, பூமியின் சுற்றுச்சூழல் சமநிலைக்கும் இவற்றின் வாழ்க்கைமுறை பெரும்பங்கு வகிக்கின்றன.

## அமைப்பு, நிறமிகள்

இவற்றில் 'குளோரோபில்-ஏ' மற்றும் 'குளோரோபில்-பி' ஆகிய நிறமிகள் இருப்பதால், இவை பச்சை நிறத்தில் காணப்படுகின்றன. இவற்றின் செல் சுவர் செல்லுலோசால் ஆனது. தாவரங்களைப் போலவே இவையும் உணவை மாப்பொருள் (Starch) வடிவில் சேமித்து வைக்கின்றன.

## வாழிடங்கள்

பச்சை பாசிகளில் சுமார் 22,000-க்கும் மேற்பட்ட இனங்கள் உள்ளன. இவற்றில் பெரும்பாலானவை நன்னீரில் வாழ்பவை. சில பாசிகள் பூஞ்சைகளுடன் இணைந்து 'லைக்கன்கள்' (Lichens) எனும் கூட்டுயிர் அமைப்பாகப் பாறைகள் மற்றும் மரங்களின் மீது வளர்கின்றன.

## இனப்பெருக்க முறைகள்

பச்சை பாசிகள் பாலிலா இனப்பெருக்கம் (துண்டாதல் அல்லது ஸ்போர்கள் மூலம்), பால் இனப்பெருக்கம் ஆகிய இரண்டு முறைகளிலும் பெருகுகின்றன. சில பாசிகள் கசையிழைகளைப் பயன்படுத்தி நீரினுள் நீந்திச் செல்லக்கூடிய திறன் பெற்றவையாகத் திகழ்கின்றன.

## முக்கியத்துவம்

இவை வளிமண்டலத்தில் உயிர்வளி உற்பத்தியில் முக்கிய பங்கு வகிக்கின்றன. மேலும், நீர்வாழ் உணவுச் சங்கிலியில், இவை உற்பத்தியாளர்களாகத் திகழ்ந்து, மீன் போன்ற உயிரினங்களுக்கு உணவாகின்றன. இவை உயிரி எரிபொருள் தயாரிப்பிலும், ஆய்வுகளிலும் முக்கிய இடத்தைப் பெற்றுள்ளன.

## மேற்கோள்கள்
# மிக அருகிய இனம்

**மிக அருகிவிட்ட இனம்** (CR - Critically endangered) என்பது, பன்னாட்டு இயற்கைப் பாதுகாப்புச் சங்கத்தினால் வழங்கப்படும் சிவப்புப் பட்டியலில் வாழிடத்தில் மிகவும் அச்சுறுத்தலுக்கு உள்ளான, அல்லது அதிக சூழ் இடர் கொண்ட இனமாக அடையாளப்படுத்தப்படும் இனம் ஆகும். இது ஒரு உயிர்வாழும் இனத்திற்கு வழங்கப்படும் காப்பு நிலைகளில் ஒன்றாகும்.

மூன்று சந்ததிகளில் இனத்தின் மொத்த உறுப்பினர்களின் எண்ணிக்கை 80% ஆக குறைந்திருப்பின், அல்லது குறைவதற்கான சாத்தியம் அதிகரித்திருப்பின், அவை மிக அருகிவிட்ட இனமாகக் கொள்ளப்படும். குறிப்பிட்ட இனத்தில் பரந்த அளவிலான, இலக்கு வைத்த மதிப்பீடு நடத்தப்படாத வரை ஒரு இனத்தை 'அற்றுவிட்ட இனமாக' சிவப்புப் பட்டியலில் குறிப்பிடுவதில்லை. ஆனாலும் மிக அருகிவிட்ட இனங்கள் பட்டியலில் இருக்கும் சில இனங்கள், 'அற்றுவிட்ட இனமாக இருக்கக்கூடிய சாத்தியமுடையவை'.

2014 ஆண்டு நிலவரப்படி, இந்தக் காப்புநிலையில் 2464 விலங்குகளும், 2104 தாவரங்களும் இடம்பெற்றிருந்தன. 1998ல் இந்த எண்ணிக்கைகள் முறையே 854 ஆகவும், 909 ஆகவும் இருந்தன.

## குறிப்புகள்
# மேரி செல்லி

**மேரி செல்லி** (மேரி ஷெல்லி, *Mary Shelley*, ஆகஸ்ட் 30, 1797 – பெப்ரவரி 1, 1851) ஒரு பிரித்தானிய பெண் எழுத்தாளர். புதினங்கள், சிறுகதைகள், கட்டுரைகள், பயண இலக்கியம், வாழ்க்கை வரலாறு, நாடகங்கள் என பல இலக்கிய பாணிகள் எழுதியவர். பிராங்கென்ஸ்டைன் என்ற காத்திக் திகில் புதினத்துக்காக பரவலாக அறியப்படுகிறார். திகில் புனைவின் முன்னோடிகளில் ஒருவராகவும் கருதப்படுகிறார். தனது கணவரும் புகழ்பெற்ற ஆங்கிலக் கவிஞருமான ஷெல்லியின் படைப்புகளை தொகுத்து வெளியிட்டு அவை புகழடைய முக்கிய காரணமாகவும் விளங்கினார்.

அரசியல் மெய்யியலாளர் வில்லியம் காட்வின்னுக்கும், பெண்ணியவாதி மேரி வால்ஸ்டன்கிராஃப்டுக்கும் பிறந்தவர் மேரி ஷெல்லி. இவருடைய தந்தை இவருக்கு சிறு வயதில் பன்முக தாராண்மியக் கல்வியினை வழங்கினார். வில்லியம் காட்வினின் அரசியல் கொள்கைகளைப் பின்பற்றுபவர்களுள் ஒருவரான கவிஞர் ஷெல்லியைக் காதலித்து மணம் புரிந்தார். கணவருடன் சேர்ந்து ஐரோப்பாவில் பல இடங்களில் வாழ்ந்தார். 1818ம் ஆண்டு பெயரிலி எழுத்தாளராக தனது முதல் புதினமான பிராங்கென்ஸ்டைன் ஐ வெளியிட்டார். இப்புதினம் அறிபுனை மற்றும் திகில் புனைவு பாணிகளில் ஒரு முன்னோடியாகத் திகழுகிறது. இப்பாணிகளில் இன்றுவரை பல படைப்புகளுக்குத் தூண்டுகோலாகவும் முன்மாதிரியாகவும் அமைந்துள்ளது. 1822ல் கணவர் இறந்த பின்னர் இங்கிலாந்து தி்ரும்பினார். மேலும் பல புதினங்கள், வாழ்க்கை வரலாறுகள், கட்டுரைகள் ஆகியவற்றை எழுதினார். தனது 53வது வயதில் தற்கொலை செய்து கொண்டார். 1970கள் வரை பிராங்கென்ஸ்டைன் புதினத்துக்காகவும், ஷெல்லியின் கவிதைகளை பிரபலப்படுத்தியதற்காகவும் மட்டுமே மேரி இலக்கிய உலகில் அறியப்பட்டார். ஆனால் அண்மையக் காலங்களில் அவருடைய பிற இலக்கியப் படைப்புகளின் மீது இலக்கியத் திறனாய்வாளர்களின் கவனம் திரும்பியுள்ளது.

## வெளி இணைப்புகள்

* குட்டன்பர்க் திட்டத்தில் மேரி ஷெல்லியின் படைப்புகள்
# சிவப்புத் திராட்சைத் தோட்டம்

| சிவப்புத் திராட்சைத் தோட்டம் |
| --- |
|  |
| ஓவியர் | வின்சென்ட் வான் கோ |
| ஆண்டு | 1888 |
| வகை | கன்வசில் நெய்வண்ணம் |
| பரிமானங்கள் | 75 சமீ × 93 சமீ (29.5 அங் × 36.6 அங்) |
| இடம் | கவின்கலைகளுக்கான புசுக்கின் அருங்காட்சியகம், மாசுக்கோ |

**சிவப்புத் திராட்சைத் தோட்டம்** (The Red Vineyard) என்பது, டச்சு ஓவியரான வின்சென்ட் வான் கோ வரைந்த ஒரு ஓவியம். இது நவம்பர் 1888ன் தொடக்கப்பகுதியில் வரையப்பட்டது. இந்த ஓவியர் உயிரோடு இருந்தபோது விற்கப்பட்ட அவரது ஒரே ஓவியம் இதுவெனச் சொல்லப்படுகிறது.

பிரசெல்சில் இடம்பெற்ற லெஸ் XX 1890 ஆண்டுக் கண்காட்சியில் இந்த ஓவியம் முதன் முதலாகக் காட்சிப்படுத்தப்பட்டது. அப்போது, உணர்வுப்பதிவுவாத ஓவியரும், லெஸ் XX இன் உறுப்பினரும், ஓவியச் சேகரிப்பாளருமான அன்னா பொச் இவ்வோவியத்தை 400 பிராங்குகள் விலை கொடுத்து வாங்கினார். அன்னா இன்னொரு உணர்வுப்பதிவுவாத ஓவியரும், வின்சென்ட் வான் கோவின் நண்பருமான இயுசீன் பொச்சின் சகோதரி ஆவார்.

பின்னர், பிரபல உருசியச் சேகரிப்பாளரான சேர்கீ இசுச்சூகின் இதை வாங்கியிருந்தார். உருசியப் புரட்சிக்குப் பின்னர் போல்செவிக்குகளால் இவருடைய சேகரிப்புக்கள் நாட்டுடைமை ஆக்கப்பட்டபோது இதுவும் நாட்டுடைமை ஆக்கப்பட்டுப் பின்னர், மாசுக்கோவிலுள்ள, கவின்கலைகளுக்கான புசுக்கின் அருங்காட்சியகத்துக்கு அனுப்பப்பட்டது.

## மேற்கோள்கள்
# இயான் பிளெமிங்

| இயான் பிளெமிங் |
| --- |
|  |
| பிறப்பு | இயான் லன்காஸ்டர் பிளெமிங் (1908-05-28)28 மே 1908 மேபேர், இலண்டண், இங்கிலாந்து |
| இறப்பு | 12 ஆகத்து 1964(1964-08-12) (அகவை 56) கான்டர்பரி, கென்ட், இங்கிலாந்து |
| தேசியம் | இங்கிலாந்து |
| பணி | எழுத்தாளர், நிருபர் |
| அறியப்படுவது | ஜேம்ஸ் பாண்ட் புத்தகத்தை எழுதியவர் |
| வாழ்க்கைத் துணை | * அன் ஜெரால்டீன் சார்டெரிஸ்
* (1952–1964, அவரது இறப்பு)
 |
| உறவினர்கள் | * வேலன்டீன் பிளெமிங் (தந்தை)
* எவெலின் செயின்ட் கிராயிக்ஸ் பிளெமிங் (தாய்)
* அமேரில்லிஸ் பிளெமிங் (தங்கை)
* பீட்டர் பிளமிங் (தம்பி)
* லூசி பிளெமிங்
 |

**இயான் பிளெமிங்** (மே 28, 1908 - ஆகஸ்ட் 12, 1964) புகழ்பெற்ற ஆங்கில இதழியலாளர், எழுத்தாளர். ஜேம்ஸ் பாண்ட் கதைப்பாத்திரத்தை உருவாக்கியவர். பிரித்தானியக் கடற்படையின் உளவுப் பிரிவில் அதிகாரியாக இருந்தவர். பத்திரிகையாளராகவும் இருந்துள்ளார். டாக்டர் நோ, கோல்ட் பிங்கர் முதலிய 13 நாவல்களை எழுதினார். இவை அனைத்தும் திரைப்படங்கள் ஆக்கப்பட்டுள்ளன.

## மேற்கோள்கள்
# உந்தத்திறன் ஒப்பளவு

**உந்தத்திறன் ஒப்பளவு**  (moment magnitude scale, சுருக்கி **MMS**; குறியீடு: **MW**) நிலநடுக்கங்கள் வெளிப்படுத்தும் ஆற்றல் அடிப்படையில் அவற்றின் அளவை மதிப்பிடும் ஓர் நிலநடுக்கவியல் அளவையாகும். நில நடுக்கத்தின் நில அதிர்வு உந்தத்திறனைக் கொண்டு இந்த ஒப்பளவு கணக்கிடப்படுகிறது; நில அதிர்வு உந்தத்திறன் புவியின் இறுக்கத்தினை சராசரி பாறையடர்த்தி இடைவெளியில் நகர்வின் அளவு மற்றும் நகர்ந்த புவிப்பரப்பு இவற்றால் பெருக்கிப் பெறுவதாகும். 1930களின் ரிக்டர் அளவிற்கு (ML) மாற்றான ஒன்றாக 1970களில் உருவாக்கப்பட்டது. இவற்றின் சூத்திரங்கள் வெவ்வேறானவையாக இருந்தபோதும் இந்தப் புதிய ஒப்பளவு பழையதின் வழக்கமான தொடர்ச்சியான அளவு மதிப்புகளை தக்க வைத்துக் கொண்டுள்ளது. இந்த ஒப்பளவே தற்போது ஐக்கிய அமெரிக்க நிலப்பொதியியல் அளவீடு அமைப்பால் அண்மைக்கால பெரும் நிலநடுக்கங்களை மதிப்பிட பயன்படுத்துகிறது. .

## வரைவிலக்கணம்

உந்தத்திறன் ஒப்பளவு WIKINIUM\_MATH\_PH\_0 , என்பதால் குறிக்கப்படுகிறது, இங்கு WIKINIUM\_MATH\_PH\_2 என்பது செய்யப்பட்ட பொறிமுறை வேலை ஆகும். பரிமாணமில்லா எண்ணான உந்தத்திறன் WIKINIUM\_MATH\_PH\_4 பின்வருமாறு வரையறுக்கப்படும்:

 WIKINIUM\_MATH\_PH\_6
இங்கு WIKINIUM\_MATH\_PH\_8 நிலநடுக்கம் சார்ந்த உந்தத்தின் அளவு. இது தைன் செண்டிமீட்டர்களில் (10−7 நியூ.மீ) தரப்படும்.

## மேற்கோள்கள்

## உசாத்துணை

## வெளியிணைப்புகள்

* USGS: Measuring earthquakes பரணிடப்பட்டது 2006-06-15 at the வந்தவழி இயந்திரம்
# அல்பேனியா

| அல்பேனிய குடியரசு*Republika e Shqipërisë* |
| --- |
|
கொடி

கேடயம்

 |
| **குறிக்கோள்:**"விடுதலையும் வீரமும்" |
| **நாட்டுப்பண்:ரெச் ஃப்லமுரிட் தெ பெர்பசகுவர்* ("கொடியின் கீழ் ஒன்றுபட்டோம்") |
|  |
| தலைநகரம்மற்றும் பெரிய நகரம் | டிரானா |
| ஆட்சி மொழி(கள்) | அல்பேனியம் |
| அரசாங்கம் | வளர்ந்து வரும் சனநாயகம் |
|  |
| • குடியரசு தலைவர்  | அல்பிரட் மொய்சியு |
| • பிரதமர்  | சாளி பெரிசா |
|  |
| விடுதலை ஒட்டோமான் பேரரசிடமிருந்து |
|  |
| • நாள்  | நவம்பர் 28, 1912 |
|  |
| பரப்பு |
| • மொத்தம் | 28,748 km2 (11,100 sq mi) (144வது) |
| • நீர் (%) | 4.7 |
| மக்கள் தொகை |
| • 2005 மதிப்பீடு | 3,130,000 (134வது) |
| மொ.உ.உ. (கொ.ஆ.ச.) | 2005 மதிப்பீடு |
| • மொத்தம் | $16.9 பில்லியன் (116வது) |
| • தலைவிகிதம் | $4,764 (104வது) |
| மமேசு (2003) | 0.780 உயர் · 72வது |
| நாணயம் | அல்பேனிய லெக் (ALL) |
| நேர வலயம் | ஒ.அ.நே+1 (மஐநே) |
| • கோடை (ப.சே.நே.) | ஒ.அ.நே+2 (மஐகோநே) |
| அழைப்புக்குறி | 355 |
| ஐ.எசு.ஓ 3166 குறியீடு | AL |
| இணையக் குறி | .al |

**அல்பேனியா** (*Albania*, /ælˈbeɪniə, ɔːl-/ (கேட்க) *a(w)l-BAY-nee-ə*; அல்பேனிய: *Shqipëri/Shqipëria* அதிகாரபூர்வமாக **அல்பேனியக் குடியரசு** (*Republic of Albania*) என்பது ஐரோப்பாவின் தென்கிழக்கேயுள்ள ஒரு நாடாகும். 28,748 சதுரகிமீ பரப்பளவுள்ள இந்நாட்டின் மக்கள்தொகை 3 மில்லியன்கள் as of 2016 ஆகும். இந்நாடு ஓர் ஒற்றை நாடாளுமன்றக் குடியரசு ஆகும். இதன் தலைநகரம் டிரானா. டிரானா இந்நாட்டின் மிகப்பெரும் நகரமும், முக்கிய பொருளாதார மற்றும் வணிக மையமும் ஆகும்.

அல்பேனியா பால்கன் குடாவின் தென்மேற்குப் பகுதியில் அமைந்துள்ளது. இதன் எல்லைகளாக வடமேற்கே மொண்டெனேகுரோ, வடகிழக்கே கொசோவோ, கிழக்கே மாக்கடோனியா, தெற்கு, மற்றும் தென்கிழக்கே கிரேக்கம் ஆகிய நாடுகள் அமைந்துள்ளன. நாட்டின் பெருமாலான பகுதிகள் மலைப்பாங்கானவை. வடக்கே அல்பேனிய ஆல்ப்சு மலைகள், கிழக்கே கோராப் மலைகள், தெற்கே செரோனிய மலைகள், நடுவே இசுக்காண்டர்பெக் மலைகள் அமைந்துள்ளன. அல்பேனியாவின் கரைப் பகுதிகள் மேற்கே ஏட்ரியாட்டிக் கடல், தென்மேற்கே அயோனியன் கடல் ஆகியவற்றைத் தொடுகிறது.

குழப்பமான வரலாற்றைக் கொண்டிருந்த போதும், 1990 முதல் சனநாயகத்துக்கு திரும்பும் நாடாக வகைப்படுத்தப்பட்டுள்ளது.

## குறிப்புகள்
# பட்டிமன்றம்

**பட்டிமன்றம்** (*Pattimandram*) என்பது தமிழ் மொழிக்கே உரிய சிந்தனை கலை வெளிபாட்டு வடிவங்களில் ஒன்றாகும். எதிர்மறையான இரண்டு கருத்துக்களை தேர்ந்தெடுத்து விவாதப் பொருளாக்கி, இரண்டு அணிகளாகப் பிரிந்து நகைச்சுவை சொட்டச் சொட்ட விவாதித்து முடிவில் எடுத்துக் கொண்ட இரண்டு தலைப்புகளில் எது சிறந்தது என்று தீர்ப்பளிக்கப்படும். நிகழ்வுக்கு ஒரு நடுவர் தலைமை வகிப்பார். இரு அணிகளிலும் பேச்சுத் திறன் கொண்ட தேவையான பேச்சாளர்கள் இருப்பார்கள்.

முரண்பாடான பலநோக்கங்ளை உடைய கருத்துக்களை விவரிக்க, விவாதிக்க, பரப்புரைக்க பட்டிமன்றங்கள் உதவுகின்றன. வன்முறையற்ற, பண்பட்ட முறையில், கருத்துக்களையும் பேச்சுத் திறனையும் முன்வைத்து, சிக்கலான பிரச்சினைகளை அலசவும் பட்டிமன்றங்கள் உதவுகின்றன.

## தமிழ்த் தொலைக்காட்சியில் பட்டிமன்றங்கள்

புத்தாண்டு, பொங்கல், தீபாவளி, கிறித்துமசு போன்ற பண்டிகை நாட்களில் சிறப்பு நிகழ்ச்சியாக தமிழ்த் தொலைக்காட்சிகளில் பட்டிமன்ற நிகழ்வுகள் இடம் பெறுகின்றன. இப்பட்டிமன்றங்கள் பண்டிகை நாட்களுக்கு சில நாட்களுக்கு முன்பு நடத்தப் பெற்று, ஒளிப்பதிவு செய்யப்பட்டு பண்டிகை நாட்களில் ஒளிபரப்பு செய்யப்படுகின்றன.

கீழே குறிப்பிட்ட பட்டிமன்றப் பேச்சாளர்கள் தலைமையிலான பட்டிமன்றங்கள் தமிழ்த் தொலைக்காட்சிகளில் அதிகமாக இடம் பெறுகின்றனர்.

* சாலமன் பாப்பையா
* திண்டுக்கல் ஐ. லியோனி
* விசு
* கு. ஞானசம்பந்தன்
* வெ. இறையன்பு
* பட்டிமன்றம் ராஜா
* பாரதி பாஸ்கர்

## மேற்கோள்கள்
# நீள் கத்திகளுடைய இரவு

எஸ் ஏ தலைவர் எர்ன்ஸ்ட் ரோம்
**நீள் கத்திகளுடைய இரவு** (Night of the Long Knives) (ஜெர்மன்: Nacht der langen Messer)
அல்லது **முனகும் பறவையின் செயல்** (Humming Bird) என்று கூறப்படும் இந்நிகழ்வு நாசி ஜெர்மனியில் ஜூன் 30 முதல் ஜூலை 2 ,1934, வரையிலுள்ள காலத்தின் இடையில் நாசி நிர்வாகத்தினரால் நடந்த நீக்குதல் நிகழ்வினால் பல ஸ்ட்ரோமப்டேலுங் (எஸ் ஏ),ஊர்க்காவல் படைப்பரிவைச்சார்ந்த காவிச்சட்டையினர் அரசியல் கொலையுண்டனர். இந்நிகழ்வை இந்த சங்கேத வார்த்தைகொண்டு (ஹம்மிங் பேர்ட்) நாசிக்கள் அழைத்தனர். இச்செயல் அடால்ப் இட்லர் அந்தப் படைப்பிரிவின் தலைவர் எர்ன்ஸ்ட் ரோம் என்பவருக்கு எதிராக செயல்படுத்தப்பட்ட நிகழ்வைக் குறிப்பதாகும். அப்படைப்பிரிவினர் அதன் தலைமையாளருடன் தனித்து தன்னாட்சிப் பெற்ற பிரிவாக, பல தெருக்கலவரங்களிலும், ஆட்சிக்கு எதிரான செயல்களில் ஈடுபட்டதே இட்லரின் இந்த நடவடிக்கைக்குக் காரணம். அதுமட்டுமில்லாமல் ரெய்க்ஸ்வியர் எனப்படும் ஜெர்மன் இராணுவப்பிரிவில் பலர் துணை வேந்தராகிய பிரான்ஸ் வோன் பேப்பன் க்கு ஆதராவாக செயல்படுபவர்களை கண்டு களைந்தெடுக்கவும் இட்லர் இந்த செயல்களை மேற்கொண்டார் எனக் கூறப்படுகிறது. இந்த செயல் மூலம் சுமார் *85 முதல் 100 வரையிலான* உயிரிழப்புகள் மற்றும் *1000 க்கும் அதிகாமானோர்* கைது செய்யப்பட்டனர். இந்தக் கொலைச்செயல்கள் சுத்ஸ்டாப்பெல் ( எஸ் எஸ்) படைப்பரிவைச்சார்ந்தவர்களாலும் மேலும் கிஸ்டாப்போ எனும் உளவுப் பிரிவு காவல்துறையினராலும் இது நிகழ்த்தப்பட்டது. இதற்கு தலைமை வகித்தவர் ஹைன்ரிச் ஹிம்லர். தன் உட்கட்சிப் பிரிவு செயல்பாடுகளாயிருந்தாலும் அவற்றை ஒடுக்க மனித உரிமைக்கு எதிரான செயல்களை பயன்படுத்துவதில் இட்லர் தயங்கியதில்லை என்பதற்கு இது சான்று. இந்த நிகழ்வின் மூலம் இட்லர் ஜெர்மானிய மக்களின் உச்சபட்ச அதிகாரம் படைத்த நீதிபதியாக விளங்கினார்.

## மேற்கோள்கள்
# செருபிய மொழி

| Serbian |
| --- |
| српски *srpski*
 |
| உச்சரிப்பு | [sr̩pskiː] |
| நாடு(கள்) | See below under "Official status" in Central and in immigrant communities in மேற்கு ஐரோப்பா, as well as Northern America |
| பிராந்தியம் | நடு ஐரோப்பா, Southeastern Europe |
| தாய் மொழியாகப் பேசுபவர்கள் | 12 million  (*date missing*) |
| மொழிக் குடும்பம் | Indo-European
* Balto-Slavic
	+ Slavic
		- South Slavic
			* Western
				+ Serbo-Croatian
					- **Serbian**
 |
| பேச்சு வழக்கு | Shtokavian (standard)
Torlakian

 |
| அலுவலக நிலை |
| அரச அலுவல் மொழி |  செர்பியா  பொசுனியா எர்செகோவினா  Mount Athos
Recognized minority language in:
 அங்கேரி
 சிலவாக்கியா  |
| மொழி கட்டுப்பாடு | Board for Standardization of the Serbian Language |
| மொழிக் குறியீடுகள் |
| ISO 639-1 | sr |
| ISO 639-2 | srp |
| ISO 639-3 | srp |
|
  Countries where Serbian is an official language.
  Countries where it is recognized as a minority language. |

Areas where Serbian is spoken by the majority or plurality of speakers (as of 2006)
**செருபிய மொழி** என்பது இந்தோ ஐரோப்பிய மொழிக்குடும்பத்தைச் சேர்ந்த சிலாவிய மொழிகளுள் ஒன்றாகும். இது ஏறத்தாழ ஒன்பது முதல் பத்து மில்லியன் மக்களால் பேசப்படுகிறது. இதற்கு சுதோவாக்கிய வட்டாரவழக்கு, தோர்லாக்கிய வட்டாரவழக்கு என இரு வட்டாரவழக்குகள் உள்ளன.

## மேற்கோள்கள்